അറാക്കപ്പ് ആദിവാസികള് ഹൈക്കോടതിയില് കോതമംഗലം: അറാക്കപ്പ് ആദിവാസി കോളനിയില് നിന്നും ഇടമലയാര് ട്രൈബല് ഹോസ്റ്റലില് എത്തി സമരം ചെയ്യുന്ന ആദിവാസി കുടുംബങ്ങള് ഹൈക്കോടതിയിലേക്ക്. തങ്ങളുടെ ആവശ്യങ്ങള് അംഗീകരിച്ച് തരണമെന്നും കുട്ടികള്ക്കുള്ള വിദ്യാഭ്യാസവും മറ്റു പ്രാഥമിക ആവശ്യങ്ങള് നിറവേറ്റി തരണമെന്നു ആവശ്യപ്പെട്ടു ദിശ എന്ന സംഘടനയാണ് ആദിവാസി കുടുംബങ്ങള്ക്ക് വേണ്ടി ഹൈക്കോടതിയില് ഹര്ജി കൊടുത്തിരിക്കുന്നത്. ഇന്നലെ ഹര്ജി പരിശോധിച്ച കോടതി അടിയന്തരമായി കുട്ടികള്ക്കുള്ള ഓണ്ലൈന് വിദ്യാഭ്യാസത്തിനുള്ള സാഹചര്യം ഒരുക്കണമെന്ന് ഗവണ്മെന്റ് പ്ലീഡറോഡ് വാക്കാല് അറിയിച്ചിട്ടുണ്ട്. ഗവണ്മെന്റ് സംവിധാനങ്ങള് വഴി ആദിവാസികള്ക്ക് കിട്ടേണ്ടതായിട്ടുള്ള പല അവകാശങ്ങളും കിട്ടാതെ വരുമ്ബോഴാണ് ജുഡീഷ്യറിയെ ആശ്രയിക്കേണ്ടി വരുന്നതെന്ന് കോടതി പരാമര്ശിച്ചു. അറാക്കപ്പില് നിന്നും ഇടമലയാര് ട്രൈബല് ഹോസ്റ്റലില് സമരം ചെയ്യുന്ന ആദിവാസി കുടുംബങ്ങളുടെ അവസ്ഥ പരിതാപകരമാണ്. പല അവകാശങ്ങളും നിഷേധിക്കപ്പെട്ട ഒരു സമൂഹമാണ് ആദിവാസികള് അതുകൊണ്ടുതന്നെ അവര്ക്ക് എല്ലാവിധ നിയമ സഹായങ്ങളും ദിശയുടെ ഭാഗത്തുനിന്നും ഉണ്ടാകും. ദിനു വെയില്, ദിശ ജീവഭയം ഉള്ളതുകൊണ്ടാണ് മണ്ണിടിച്ചില് ഭീഷണിയുള്ള അറാക്കപ്പില് നിന്നും ഉള്ളതും വാരികെട്ടി ഊരുവിട്ടത്. രണ്ടു മാസക്കാലമായി ഇവിടെ വന്നിട്ട് മൂന്നു ദിവസത്തിനകം തീരുമാനം ഉണ്ടാക്കാം എന്ന് പറഞ്ഞ് പോയവരാരും പിന്നീട് തീരുമാനം കൊണ്ട് ഒന്നും ഈ വഴി വന്നിട്ടില്ല. അവസാന ആശ്രയമായിട്ടാണ് ഹൈക്കോടതിയെ സമീപിക്കുന്നത്. തങ്കപ്പന്, ഊരുമൂപ്പന്